הרעלת חיות בר בישראל

לפי ההערכות, בכל שנה מתים כמה מאות עד אלפים של חיות בר בישראל עקב הרעלה, מה שהופך אותה לאחד מגורמי הסיכון המשמעותיים ביותר על חיות הבר בישראל. סיבות ההרעלה רבות וכוללות בין היתר - הרעלה במכוון נגד חיות בר מזיקות, הרעלה הנעשית תוך שימוש רשלני בחומרי הרעל, הרעלה כאמצעי דילול של בעל חיים מתפרץ ועוד. מלבד ההרעלות המדווחות והמסוקרות, קורות גם הרעלות אשר לא מיודעות לאף גורם, ובכך מאתגרות יותר לטיפול.

עקב שכיחות התופעה והרעלות ה"שרשרת" הנלוות, מספר רב של מיני בעלי החיים נפגע וכולל בין היתר: צבאים, חזירי בר, תנים, זאבים, שועלים, עופות דורסים, דורסי לילה, קיפודים, נמיות, צבועים ועוד רבים אחרים, בנוסף לחיות מחמד וחיות משק. כמו כן, הרעלה היא בין הסיבות העיקריות להכחדה של בעלי חיים נדירים מסוימים מארץ ישראל, ובראשם עופות דורסים כמו הפרס, העוזנייה והנשר המקראי.

 סוגי הרעלות 
ממוזער|250x250 פיקסלים|טרקטור מרסס חומר הדברה בשדות צופית
ממוזער|250x250 פיקסלים|הרעלות רבות מכוונות לפגוע בחזירי הבר שהפכו למין מתפרץ ומזיק בישראל (בתמונה: חזירי בר בחיפה)
 הרעלה בלתי חוקית בזדון של חיות בר הגורמות נזק לחקלאות – חקלאים שונים מנסים לפגוע בחיות בר המזיקות לעבודה החקלאית שלהם. לדוגמה, חזירי בר פולשים אל שדות חקלאיים, וזאבים ותנים, טורפים פרטים מעדרי בקר וצאן של חקלאים. החקלאים בתגובה, מרעילים במזיד פגר על מנת להרוג את אותם זאבים ותנים. עם זאת, ההרעלה לא פוגעת רק בבעל החיים שאכל במישרין מהרעל, אלא מביאה ל"שרשרת" הרעלות של בעלי חיים שאכלו גם כן מהפגר המורעל, בניהם אוכלי נבלות. תופעה זו גורמת לפגיעה קשה מאוד באוכלוסיית העופות הדורסים בארץ, ואף הביאה מינים שונים להכחדה או לסף הכחדה.
 הרעלה בזדון בעקבות סכסוכי שכנים במשקים חקלאיים – חקלאים שונים המסתכסכים בניהם, מרעילים בזדון את עדרי הצאן והבקר של שכניהם. כמו במקרה הקודם, גם פה נוצרת "שרשרת" הרעלות אשר פוגעת בטורפים ובאוכלי הנבלות בתורם.
 הרעלה לא במכוון תוך שימוש רשלני בחומרי הרעל – הרעלה זו נעשית בטעות עקב שימוש רשלני של חקלאים בחומרי רעל (לרוב חומרי הדברה). דוגמה לכך היא אסון הרעלת הדיות, שבמהלכו, הורעלו למוות למעלה מ-1,170 דיות מצויות ועופות נוספים, עקב שתייתם של עופות אלו מן שלולית בה התרכזו חומרי הדברה רעילים כתוצאה מהשקיה.
 הרעלה חוקית במכוון כאמצעי להתמודדות עם חיות בר – הרעלה זו היא חוקית, מבוקרת ונעשית על ידי גורמים רשמיים ומוסמכים בלבד. בדומה לציד, היא נעשית במכוון על מנת לדלל אוכלוסיית חיות בר מתפרצות או למגר מחלות (כמו כלבת) אצל תנים.

 היסטוריה 
ממוזער|250x250 פיקסלים|חקלאים רבים מרעילים במזיד זאבים הטורפים את עדרי הצאן והבקר שלהם (בתמונה: זאבים מתעמתים בגן חיות)
מדי שנה מורעלות למוות בין מאות לאלפי חיות בר בישראל. ב-2024 לדוגמה, פרסמה רשות הטבע והגנים דו"ח המציג את מצב ההרעלות באותה השנה. לפי אותו דו"ח, זוהו בבדיקות כ-16 מוקדי הרעלה שונים, בהם מתו כ-75 חיות בר, ובניהן: חזיר בר אחד, שני נחליאלים לבנים, חמש דיות מצויות, שבעה צבאים ארץ-ישראליים (מתוכם כחמש נקבות בהריון), תשעה שועלים מצויים, כ-51 תנים, ו-14 כלבים.
+שנהמספר אירועי הרעלהמספר פרטים שמתו2019219120202232202160225202237110

 התמודדות עם התופעה 
ממוזער|250x250 פיקסלים|לאחר אסון הרעלת הדיות, הוקם צוות עבודה בין-משרדי שמטרתו הייתה לצמצם אירועי הרעלות חיות בר מחומרי הדברה חקלאיים ומהרעלות מכוונות (בתמונה: דיה מצויה שותה מים משלולית באתר הפסולת דודאים)
ממוזער|295x295 פיקסלים|הרעלה המונית נעשית לפעמים על מנת לדלל אוכלוסיות של תנים וכדי למגר את מחלת הכלבת
ממוזער|250x250 פיקסלים|ב-2024 הורעלו למוות כ-7 צבאים ארץ-ישראליים בעוטף עזה, מתוך עדר של 12 פרטים
ממוזער|250x250 פיקסלים|הרעלה היא אחת הסיבות העיקריות להיעלמותה של העוזנייה השחורה כדוגרת בארץ
ממוזער|250x250 פיקסלים|ניסיונות ההשבה לטבע בישראל של העיטם לבן-הזנב נכשלו עקב מותם של הגוזלים, בין היתר כתוצאה מהרעלות
לפי חוק צער בעלי חיים משנת התשנ"ד 1994, ישנו איסור להמית בעלי חיים ברעל ללא מתן היתר ממנהל השירותים הווטרינריים במשרד החקלאות. העונש המרבי בהמתה ברעל ללא היתר הוא עד שנת מאסר אחת. החברה להגנת הטבע יזמה כתיבת תיקון לחוק, אשר עיקרו החמרת הענישה נגד עבריינים העוברים על החוק.

בפברואר 2025, התרחש אסון הרעלת הדיות, שהיה לאירוע הרעלת בעלי החיים הגדול ביותר שתועד בישראל עם למעלה מ-1,170 עופות מתים. לאחר ההרעלה, הוקם צוות עבודה של משרד החקלאות, המשרד להגנת הסביבה ורשות הטבע והגנים שמטרתו הייתה לצמצם אירועי הרעלות חיות בר מחומרי הדברה חקלאיים ומהרעלות מכוונות.

 אירועי הרעלה גדולים בישראל 
יולי 1998 – הרעיל בוקר ברמת הגולן פגר פרה כדי לפגוע בזאבים שטרפו את עדרו, וגרם להרעלתם של כ־35 נשרים מקראיים – כרבע מאוכלוסיית הנשרים ברמת הגולן וכשבעה אחוזים מכלל אוכלוסייתם בארץ באותה עת. כ-28 מהם מתו, וכשבעה הצליחו להשתקם.
מאי 2004 – נמצאו כ־17 נשרים מתים בגליל העליון וברמת הגולן כשבגופם שרידי רעל. לאחר חודש נמצא בנוסף פגר של עוזנייה שחורה, שככל הנראה מת גם כן מהרעלה.
2006 – חקלאי הרעיל למוות במזיד כחמישה תנים, חזיר בר וצבי ארץ-ישראלי.
14 ביוני 2007 – כ-7 נשרים (ארבעה בוגרים ושלושה גוזלים) מתו בעקבות הרעלה.
8 בינואר 2008 – בהרעלת מכוונת של חקלאי, הורעלו למוות כ-101 בעלי חיים – 97 תנים, עיט צפרדעים, אנפית בקר, זרון סוף ועורב.
17 בדצמבר 2008 – בהרעלה מכוונת של חקלאי, הורעלו למוות כ-9 תנים, עקב חורף ואנפית בקר.
8 בפברואר 2012 – בהרעלה שהתרחשה דרומית לרמת חובב, הורעלו למוות כ-18 דיות מצויות ושני שועלים מצויים, לאחר שהגיעו לאכול מפגר של כבשה שהכיל רעל זרחני.
12 בפברואר 2014 – כ-25 חיות בר מתות נמצאו מפוזרות בשדה לאחר שאכלו פגר של טלה שהורעל בחומר הדברה קטלני. בין חיות הבר המתות שנמצאו: 21 תנים, זאב, שועל, נשר מקראי ועקב עיטי.
10 במאי 2019 – כ־8 נשרים הורעלו למוות ברמת הגולן ועוד כ־2 נפגעו מההרעלה ושרדו. נשרים אלו היוו כמחצית מאוכלוסיית הנשרים ברמת הגולן באותו הזמן. כ־3 מהנשרים שהורעלו הובאו בשנים האחרונות מספרד על מנת לשקם את אוכלוסיית הנשרים באזור.
27 ביולי 2021 – כ-20 פגרי חיות בר נמצאו בגליל העליון, בניהם: 17 תנים, שועל, קיפוד ועיטם לבן זנב.
24 באוקטובר 2021 – כ־12 נשרים נמצאו מתים במדבר יהודה לאחר שהורעלו. תחילה, נמצאו כ־9 נשרים מתים באזור נחל קינה ונחל כמריר, לאחר שהורעלו, ולאחר כשבוע, נמצאו עוד כ־3 נשרים מתים שנפגעו מאותה ההרעלה, כך שמספר הנשרים הנפגעים מההרעלה עלה ל־12. אירוע ההרעלה זה הוא הגדול ביותר שנרשם זה 14 שנים.
14 באוקטובר 2022 – שלושה נשרים נמצאו מתים מתחת למצוקי הלינה בנחל עקב. ישנו חשד שהורעלו.
6 באוקטובר 2023 – חקלאי הרעיל חיות בר במזיד, בטענה שהזיקו לתוצרת החקלאית שלו. במסגרת ההרעלה, אותרו מספר פגרי חיות בר כדוגמת חזירי בר, נמיות, קיפודים, תנים וכלבים.
21 בינואר 2024 – 7 צבאים ארץ-ישראליים (מתוך עדר של 12 פרטים) הורעלו למוות בעוטף עזה.
25 במרץ 2024 – בשיא עונת הקינון, שמונה נשרים, שני רחמים ודיה מצויה נמצאו מתים באזור עבדת בנגב.
7 בדצמבר 2024 – נמצאו מתים: 17 תנים, צבוע מפוספס ועקב חורף, לאחר שהורעלו.
23 בינואר 2025 – נמצאו מתים: חמישה תנים, ארבעה שועלים וארבעה חזירי בר.
 1 בפברואר 2025 – התרחש אסון הרעלת הדיות, שהיה לאסון הרעלת בעלי חיים הגדול ביותר שתועד בישראל. במהלך ההרעלה, הורעלו למוות למעלה מ-1,170 דיות מצויות ועופות נוספים, בשדה חקלאי בסמוך למושב פטיש. ההרעלה קרתה עקב שתייתם של עופות אלו מן שלולית בה התרכזו חומרי הדברה רעילים כתוצאה מהשקיה.
 6 בפברואר 2025 – נמצא זאב מת, לאחר שהורעל ליד קריית גת.

 ראו גם 
 ציד בארץ ישראל
 דיג בארץ ישראל
 דריסת חיות בר בישראל
 נשר מקראי
 פשיעה חקלאית בישראל
 פורשים כנף – אימוץ הנשרים והדורסים בישראל

 קישורים חיצוניים 
 הרעלות - תגית, רשות הטבע והגנים

 הערות שוליים 

קטגוריה:ארץ ישראל: החי
קטגוריה:ישראל: בעלי חיים והאדם